Academia Română, Filiala Cluj
Centrul de Studii Transilvane
Str. Mihail Kogălniceanu  nr. 12-14
400084 CLUJ–NAPOCA
ROMÂNIA
Tel.: (00 40) 264/446024
Tel./Fax: (00 40) 264/446064
E-mail: cst@academia-cj.ro	

PROGRAMUL ŞI PROIECTUL DE CERCETARE PENTRU ANUL 2017
(în 2017, din cadrul Programului de cercetare nr. 2, se va realiza Proiectul nr. 2)

PROGRAMUL DE CERCETARE NR. 2

a. Denumire: Război şi societate în Europa Centrală între secolele XV-XX
b. Coordonator: Acad. prof. Ioan Aurel Pop
c. Scop: Pornind de la programul anterior derulat între 2011-2015 referitor la înţelegerea corectă şi în profunzime a proceselor istorice ce s-au petrecut în Transilvania pe parcursul ultimelor secole, a specificităţii civilizaţiei transilvane, ţinând seama de evoluţiile regionale, naţionale şi internaţionale din această parte a Europei, se poate trece în următorii 5 ani la dezvoltarea unui nou program de cercetare complex, dedicat modului în care războaiele din Evul Mediu până în secolul XX au afectat societatea central-europeană, mai ales că Transilvania a aparţinut din Evul Mediu până astăzi mai multor structuri politico-statale care şi-au pus amprenta asupra dezvoltării ei.
d.	 Rezultate scontate: Prin cercetările ce se vor efectua de către membrii colectivului Centrului de Studii Transilvane, se va completa documentaţia ştiinţifică existentă care să elucideze aspectele mai puţin cunoscute din istoria popoarelor și statelor din Europa Centrală pe parcursul secoleleor XV-XX, şi care să ofere cercetării istorice de la noi şi din străinătate concluzii şi interpretări realiste ale războaielor din zonă de-a lungul timpului, a modului în care s-au fixat granițele şi s-au interferat interesele marilor regate/puteri în procesul  de rearanjare a frontierelor în acord cu realitățile demografice și identităţile culturale multiple din acest spaţiu.
e.	 Modul de valorificare a rezultatelor: publicarea de studii în limbi de circulaţie internaţională  în revista proprie (Transylvanian Review), în alte reviste din ţară şi străinătate, editarea de cărţi în țară și peste hotare, precum şi organizarea anual de conferinţe ştiinţifice cu participare internă şi internaţională (în fiecare an cel puțin o manifestare).
f.	Durata: 2016-2020
g.	Proiectele de cercetare propuse în acest program:
1. Anul 1916 în istoria românilor: antecedente şi consecinţe (2016) 
2. De la războiul tradiţional la războiul modern (2017) 	
3. Societatea românească între divizare şi unitate (2018) 
4. Diplomaţie şi război (2019) 
5. Negocieri şi tratate de pace in Europa Centrală (2020)
				Proiectul  nr. 2
    (1.01.2017 – 31.12.2017)

Denumire: De la războiul tradiţional la războiul modern 

Coordonator: Acad. prof. univ. dr. Ioan Aurel Pop
Colectivul de cercetare: CŞ I dr. Ioan Bolovan, CŞ II dr. Rudolf Gräf, Cș II dr. Daniela Mârza, CŞ III drd. Maria Ghitta, CŞ III dr. Florian Soporan, CŞ dr. Alexandru Simon
Termen de finalizare: 31.12.2017

Stadiul actual al cunoştinţelor în domeniul respectiv: Istoria Europei, la fel ca istoria umanității în general, este dominată de conflicte armate. Despre războaie s-a cercetat și s-a scris mult, mai ales despre bătălii, armate, aspecte plitice. Cu toate acestea, acest subiect este, încă, de o intensă actualitate, mai ales în acești ani în care este comemorat centenarul scurs de la Primul Război Mondial.
Scop: cunoaşterea unor aspecte mai puțin cercetate până în prezent referitoare la războaie: impactul demografic al acestora, deplasările de populație, implicațiile sociale și economice. Toate aceste chestiuni vor fi analizate în durata lungă, pentru a surprinde influența pe termen lung a războaieor, în funcție de caracterul acestora și de forțele implicate.
Teme de plan asumate în cadrul acestui proiect:
C.Ș.I Ioan Bolovan: Frontul cald din tranșee si frontul intern de acasă
C.Ș.II Rudolf Graf: Minoritatea germană din Transilvania, Banat, Bucovina și Basarabia și Unirea din 1918
C.Ș.II Daniela Mârza: Impactul demografic al războaielor – stdii de caz
C.Ș.III Maria Ghitta: Percepția asupra războiului în memorialistică
C.Ș.III Florian Soporan: Statul ca vector al schimbării: regatele apostolice şi criza de sistem a lumii medievale, secolele XIV-XVI
C.Ș. Alexandru Simon: Spaţiul românesc şi confruntarea marilor imperii
Valorificarea rezultatelor: publicarea de studii în limbi de circulaţie internaţională  în revista proprie (Transylvanian Review), dar şi în alte reviste din ţară şi străinătate; organizarea unor mese rotunde şi a cel puțin unei conferinţe ştiinţifice cu participare internă şi internaţională; participarea membrilor CST, cu prelegeri, la conferinţe naţionale şi internaţionale.
Bugetul solicitat: obligaţiile asumate în cadrul Proiectului nr. 2 vor fi îndeplinite de către angajaţii Centrului de Studii Transilvane în contul salariilor pe anul 2017.

								   Director,
     			 		 Acad. Ioan-Aurel PoP